Britaniyaning maxsus harbiylari Liviyaning Misrat shahriga yo‘l olishdi. G‘arb matbuotining ma’lum qilishicha, ular Liviyada IShID jangchilariga qarshi kurashishadi. 2011 yilda Muammar Kadafi o‘ldirilganidan keyin mamlakatda norasmiy ikkita hukumat amalda - xalq tomonidan saylangan parlament va Tripolidagi Oliy islom kongressi. Shu sabab boshqaruv chigallashgan va ayni vaqtda IShIDning ko‘plab jangarilari Liviyada faoliyat yuritmoqda. AQSh harbiylari mahalliy harbiylar bilan taktik jihatdan mashq qilishmoqda. Endi bu ishga Britaniyalik askarlar ham qo‘shilishadi.